Public procurement notice: Contract Notice
Published: 2020-02-11
Buyer: Περιφέρεια Ιονίων Νήσων - Περιφερειακή Ενότητα Ζακύνθου
Country: GR
Contract type: Services
Procedure: Open procedure
CPV classification: 71322000: Civil engineering design services
Estimated value: 400355.53 EUR
Submission deadline: 2020-03-23
Award criteria: The most economic tender

Technical requirements: Η μελέτη αφορά στην αποκατάσταση του παλαιού Νοσοκομείου της Ζακύνθου μετά τον σεισμό της 26.10.2018 και περιλαμβάνει τον επανασχεδιασμό των εσωτερικών χώρων, με σκοπό τη λειτουργία του ως κτίριο γραφείων και την στατική επάρκεια τού κτιρίου, καθώς και την ενίσχυσή του, με σκοπό την ασφαλή στέγαση των χρηστών του. Οι επιμέρους μελέτες με τις αντίστοιχες προεκτιμώμενες αμοιβές είναι:
Το παλαιό Γενικό Νοσοκομείο Ζακύνθου (Γ.Ν.Ζ.) βρίσκεται σε περιοχή πλησίον της πόλεως της Ζακύνθου, εκτός σχεδίου, επί της οδού Αγίου Σπυρίδωνος.
Πρόκειται για «δημόσια σύμβαση μελέτης» του άρθρου 2, παραγ. 1 περ. 9α και «δημόσια σύμβαση άνω των ορίων», του άρθρου 2 παραγ. 1 περ 28 του Ν. 4412/2016.
Σκοπός της επέμβασης είναι να επαναχρησιμοποιηθεί το κτίριο του παλαιού Νοσοκομείου Ζακύνθου, ως κτίριο γραφείων και οι μελέτες που θα εκπονηθούν, θα αποσκοπούν να μπορεί το κτίριο να δεχθεί την παραπάνω χρήση.
Η αρχιτεκτονική μελέτη αφορά εξ ολοκλήρου στον επανασχεδιασμό των εσωτερικών χώρων, με σκοπό τη λειτουργία του ως κτίριο γραφείων. Απαραίτητο είναι η λειτουργική αυτονόμηση χώρων, προκειμένου να χρησιμοποιηθούν αυτοτελώς από διαφορετικές Υπηρεσίες. Επιπλέον, θα πραγματοποιηθεί μέσω της μελέτης επίλυση τυχόν λειτουργικών, τεχνικών και μορφολογικών προβλημάτων του κτιρίου, και διατύπωση προτεινόμενων λύσεων.
Η αρχιτεκτονική μελέτη θα εκπονηθεί σε ένα στάδιο της μελέτης εφαρμογής και με την εκπόνηση των τευχών δημοπράτησης, και τα παραδοτέα αυτής, γενικά θα είναι:
Η στατική μελέτη περιλαμβάνει τον ελέγχο στατικής επάρκειας τού κτιρίου και τη μελέτη ενίσχυσής του, αν και από μακροσκοπικό έλεγχο δεν έδειξε να παρουσιάζει προβλήματα ρωγμών ή καθιζήσεων. Όμως, ο έλεγχος της στατικής επάρκειας τού κτιρίου θα δείξει τα προβλήματά του και τις ανάγκες για ενίσχυση, εφόσον αυτό κριθεί απαραίτητο, για την ασφαλή στέγαση των χρηστών του.
Ο φέρων οργανισμός των κτιρίων αποτελείται από οπλισμένο σκυρόδεμα, οι τοίχοι πλήρωσης είναι κατασκευασμένοι από δρομικές και μπατικές οπτοπλινθοδομές.
Ειδικότερα, η εκπόνηση της μελέτης θα γίνει σύμφωνα με την κείμενη νομοθεσία, για τον έλεγχο και την τυχόν στατική αναβάθμιση τού υπάρχοντος κτιρίου, καθώς υπάρχει σε ισχύ ο Κανονισμός Επεμβάσεων με τις διατάξεις του ΚΑΝ.ΕΠΕ. (ΦΕΚ 42/Β/20.1.2012), όπως αναθεωρήθηκε με το ΦΕΚ 2984/Β/30.8.2017 και ισχύει σήμερα, ο οποίος δεσμεύει τον μελετητή, για τον τρόπο προσέγγισης τού ζητήματος και καθορίζει με ρητό τρόπο τις ευθύνες του. Το περιεχόμενο της μελέτης στατικής επάρκειας, σύμφωνα με την Υπουργική Απόφαση με αριθ. Υ.Π.ΕΝ. - Δ.Α.Ο.Κ.Α./19409/1507/2018 (ΦΕΚ Β’ 1643/11.5.2018) άρθρο 3, περιλαμβάνει τα ακόλουθα:
Το πρώτο στάδιο αφορά στον καθορισμό των εργαστηριακών δοκιμών και την αποτύπωση τού φέροντος οργανισμού και στη συνέχεια, θα γίνει ο έλεγχος της στατικής επάρκειας τού κτιρίου.
Το δεύτερο στάδιο αφορά στη μελέτη αποκατάστασης του κτιρίου, εφόσον προκύψει ανάγκη, με τη σύνταξη μελέτης στατικής ενίσχυσης σε επίπεδο εφαρμογής, καθώς και τη σύνταξη της μελέτης Σ.Α.Υ. - Φ.Α.Υ. και των ζητούμενων από τη μελέτη τευχών δημοπράτησης.
Καθορίζεται σε συνεργασία με τον κύριο του έργου η στρατηγική των επεμβάσεων, προκειμένου να μην εμποδίζονται οι λειτουργικές ανάγκες του κτιρίου.
Οι ηλεκτρομηχανολογικές μελέτες εφαρμογής κτιριακών και έργων διαμόρφωσης περιβάλλοντος χώρου (μελέτες εφαρμογής). Περιλαμβάνονται οι εξής υποκατηγορίες μελετών: Εγκαταστάσεις ύδρευσης, εγκαταστάσεις αποχέτευσης, πυρόσβεση, πυρανίχνευση, θέρμανση, κλιματισμός - αερισμός, μελέτη ενεργητικής πυροπροστασίας κ.λπ..
Η μελέτη των περιβαλλοντικών επιπτώσεων θα εκπονηθεί σύμφωνα με το άρθρο ΠΕΡ.8 - 3 και τα τεύχη δημοπράτησης θα συνταχθούν σε ενιαία μορφή, για τη δημοπράτηση του συνόλου των εργασιών, με τις διαδικασίες που προβλέπονται στον Ν.4412/2016.
Παράταση προθεσμιών γίνεται ύστερα από αίτηση τού αναδόχου, εφόσον οι καθυστερήσεις δεν οφείλονται σε υπαιτιότητα τού αναδόχου, σύμφωνα με το άρθρο 184 του Ν.4412/2016.

Eligibility requirements: Δικαίωμα συμμετοχής έχουν φυσικά ή νομικά πρόσωπα ή ενώσεις αυτών, που δραστηριοποιούνται στην εκπόνηση μελετών των κατηγοριών 6, 8, 9 και 27, και που είναι εγκατεστημένα σε: α) κράτος - μέλος της Ένωσης· β) κράτος - μέλος του Ευρωπαϊκού Οικονομικού Χώρου (Ε.Ο.Χ.)· γ) τρίτες χώρες, που έχουν υπογράψει και κυρώσει τη Σ.Δ.Σ., στον βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5, και τις γενικές σημειώσεις του σχετικού με την Ένωση Προσαρτήματος I τής ως άνω Συμφωνίας, καθώς και δ) τρίτες χώρες, που δεν εμπίπτουν στην περίπτωση γ’ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων. Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των περιπτώσεων γ’ και δ’ της παρ. 1 του άρθρου 77 του N. 4412/16. Δεν απαιτείται από τις εν λόγω ενώσεις να περιβληθούν συγκεκριμένης νομικής μορφής, για την υποβολή προσφοράς. Η ένωση των φυσικών ή νομικών προσώπων μπορεί να αφορά στην ίδια ή σε διαφορετικές κατηγορίες μελετών. Οι προσφέροντες απαιτείται να είναι εγγεγραμμένοι στο σχετικό επαγγελματικό μητρώο, που τηρείται στο κράτος εγκατάστασής τους. Οι προσφέροντες που είναι εγκατεστημένοι στην ΕΛΛΑΔΑ, απαιτείται να είναι εγγεγραμμένοι στα Μητρώα Μελετητών ή Γραφείων Μελετών, στις παραπάνω κατηγορίες μελετών. Οι προσφέροντες που είναι εγκατεστημένοι σε λοιπά κράτη - μέλη της Ευρωπαϊκής Ένωσης, απαιτείται να είναι εγγεγραμμένοι σε αντίστοιχα μητρώα του Παραρτήματος XI, του Προσαρτήματος Α’ του N. 4412/16. Προς απόδειξη της καταλληλότητας, για την άσκηση της δραστηριότητάς τους: α) οι προσφέροντες που είναι εγκατεστημένοι στην ΕΛΛΑΔΑ, υποβάλλουν πτυχίο μελετητή ή γραφείων μελετών, για τις ζητούμενες κατηγορίες μελετών 6, 8, 9 και 27· β) οι προσφέροντες που είναι εγκατεστημένοι σε λοιπά κράτη - μέλη της Ευρωπαϊκής Ένωσης, υποβάλλουν τις δηλώσεις και πιστοποιητικά, που περιγράφονται στο Παράρτημα XI του Προσαρτήματος Α’ του N. 4412/2016· γ) οι προσφέροντες που είναι εγκατεστημένοι σε κράτος - μέλος του Ε.Ο.Χ. ή σε τρίτες χώρες, που έχουν υπογράψει και κυρώσει τη Σ.Δ.Σ., στον βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5, και τις γενικές σημειώσεις του σχετικού με την Ένωση Προσαρτήματος I τής ως άνω Συμφωνίας ή σε τρίτες χώρες, που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, υποβάλλουν πιστοποιητικό αντίστοιχου επαγγελματικού ή εμπορικού μητρώου. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή στα κράτη - μέλη ή στις χώρες, όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας, ότι δεν τηρείται τέτοιο μητρώο και ότι ασκεί τη ζητούμενη δραστηριότητα.

Award value: 400355.53